b'\n_START_ARTICLE_\nLopputy\xc3\xb6\n_START_PARAGRAPH_\nLopputy\xc3\xb6, opinn\xc3\xa4ytety\xc3\xb6 tai muu vastaava tutkielma on oppilaitoksen tutkintovaatimuksiin kuuluvan ty\xc3\xb6n yleisnimi. _NEWLINE_Yliopistoissa lopputy\xc3\xb6 on pro gradu ja yliopistojen teknillisill\xc3\xa4 aloilla diplomity\xc3\xb6. Ammattikorkeakouluissa lopputy\xc3\xb6st\xc3\xa4 k\xc3\xa4ytet\xc3\xa4\xc3\xa4n nimityst\xc3\xa4 opinn\xc3\xa4ytety\xc3\xb6._NEWLINE_Lukioissa ei vastaavaa ole, sill\xc3\xa4 siell\xc3\xa4 opinn\xc3\xa4yte annetaan ylioppilaskirjoituksissa. Poikkeuksena t\xc3\xa4st\xc3\xa4 on IB-tutkinto, jonka tutkintovaatimuksiin kuuluu Extended Essay -lopputy\xc3\xb6. _NEWLINE_Lopputy\xc3\xb6 on usein luonteeltaan tutkielma. Taidekorkeakouluissa lopputy\xc3\xb6 voi olla taiteellinen suoritus, johon liittyy kirjallinen ty\xc3\xb6. Ammattikorkeakouluissa opinn\xc3\xa4ytteet tehd\xc3\xa4\xc3\xa4n l\xc3\xa4hes aina tilausty\xc3\xb6n\xc3\xa4 yritykselle tai yhteis\xc3\xb6lle. Yliopistossa toimeksiannosta teht\xc3\xa4vien opinn\xc3\xa4ytteiden m\xc3\xa4\xc3\xa4r\xc3\xa4 vaihtelee paljon aloittain.\n_START_SECTION_\nHistoria\n_START_PARAGRAPH_\nK\xc3\xa4yt\xc3\xa4nn\xc3\xb6n ammattiin valmistuminen on ennen tapahtunut mestarin opissa. Oppilaan oli annettava kis\xc3\xa4llinn\xc3\xa4yte p\xc3\xa4\xc3\xa4st\xc3\xa4kseen kis\xc3\xa4lliksi ja mestarinn\xc3\xa4yte valmistuakseen itsen\xc3\xa4iseksi ammattilaiseksi, mestariksi.'